Det kom til meget voldsomme kamper mellom de to storskipene, ombord på det lybske flaggskipet var besetningen på ett tusen sjømenn og soldater mens det var opptil seks hundre mann ombord på «Svenska Hector» som like fullt deltok i entringskampene. Admiral Knebel var i ferd med å erobre det gjenstridige fiendeskipet da det kom flere skudd fra «Sankt Erik» som forårsaket skader på riggingen. Blant annet ble stormasten felt med kjedeledd.